میانماردا، آراکان‌لی 10موسلومانین اؤلدورولمه‌سین‌دن مسئول توتولان 7 اوردو منسوبونا، 10 ایل زیندان جزاسی وئریلیب.
اوردودان ائدیلن آچیقلامادا، آراکان‌لی 10 موسلمانین اؤلومونه سبب اولماق ایله جینایته اورتاق‌لیق‌دان 3 عسگر ایله 4 امکداشا 10 ایل زیندان جزاسی وئریلدیگی و بو شخص‌لرین اوردودان اوزاقلاشدیریلدیغی بیلدیریلیب.
سوروشدورما چرچیوه‌سینده 21 نیظامی قوللوقچو، 3 پولیس مامورو، 13 امنیت ایشچی‌سی، 6 مامور و 6 کندلی‌نین سورغو-سوال اولوندوغو بیل‌دیریلن آچیقلامادا، زیندان جزاسی آلان عسگرلرین گوناه‌لارینی اعتراف ائتدیک‌لری قید اولونوب.
میانمار اوردوسو، سپتامبر آییندا آراکان بؤلگه‌سینده ترورچو اولدوق‌لاری ایدعاسییلا نظارته آلینان آراکان‌لی 10 موسلمانین اؤلومو ایله باغلی، ژانویه آییندا سوروشدورما باشلامیشدی.
بیرلشمیش میللت‌لره (بمت) گؤره، 25 آقوستوسدان سونرا باشلانیلان ظلم و ایشگنجه‌لر سببیله آراکاندان قاچماق مجبوریتینده قالا‌راق بنگلادشه پناه آپاران‌لارین ساییسی ایسه 700 مینی کئچیب.
بین الخالق اینسان حاق‌لاری تشکیلات‌لاری، نشر ائتدیردیک‌لری اوریو گؤرونتولری یوزلرله کندین یوخ ائدیلدیگینی ثبوت ائتدی.
آراکان‌لی‌لارین تورپاق‌لارینا قاییدیشی اوچون میانمار و بنگلادش حکومت‌لری آراسیندا ایمضا‌لانان موقاویله، یئرین‌دن ائدیلن‌لرین وضعیت‌لرینی ایله سندلندیرمه‌لری مومکون اولمادیغی اوچون عملده فایداسیز اولور.
بمت و بین الخالق اینسان حاق‌لاری تشکیلات‌لاری، آراکان‌لی موسلمان‌لارا قارشی شدتی "اتنیک تمیزلمه" و "سویقیریم" آدلاندیریر.
